कोलंबिया नदी

कोलंबिया नदी उत्तरी अमेरिका के प्रशांत उत्तर-पश्चिमी क्षेत्र की सबसे बड़ी नदी है। यह नदी कनाडा के ब्रिटिश कोलंबिया के चट्टानी पर्वतों में निकलती है। यह नदी उत्तर-पश्चिम की ओर बहती है और फिर दक्षिण की ओर अमेरिकी राज्य वॉशिंगटन में प्रवेश करती है। उसके बाद पश्चिम की ओर मुड़कर वॉशिंगटन और ओरेगन राज्य के बीच की अधिकांश सीमा बनाती हुई यह प्रशांत महासागर में गिरती है। इस नदी की लंबाई 1,243 मील (2,000 किमी) है। इसकी सबसे बड़ी सहायक नदी स्नेक नदी है। इसकी जल निकासी संयुक्त राज्य अमेरिका के सात राज्यों और एक कनाडाई प्रांत तक फैली हुआ है।

जलमार्ग
कोलंबिया दक्षिण की ओर बहते हुए पूर्वी वॉशिंगटन में प्रवेश करती है और स्पोकेन नदी के संगम पर पश्चिम की ओर मुड़ जाती है। यह कोल्विले इंडियन रिजर्वेशन की दक्षिणी और पूर्वी सीमा तथा स्पोकेन इंडियन रिजर्वेशन की पश्चिमी सीमा को चिह्नित करती है। यह नदी ओकानोगन नदी संगम के बाद दक्षिण की ओर मुड़कर मध्य वॉशिंगटन में वेनात्ची नदी से संगम के पास दक्षिण-पूर्व की ओर मुड़ जाती है। नदी के इस सी-आकार वाले खंड को "बिग बेंड" के नाम से भी जाना जाता है। 10-15,000 साल पहले मिसौला बाढ़ के समय बाढ़ के पानी का ज़्यादातर हिस्सा दक्षिण की ओर सीधी धारा में बहती चली गई। इसी से प्राचीन नदी तल का निर्माण हुआ जिसे ग्रैंड कूली के नाम से जाना जाता है।

इन्हें भी देखें
 ओरिनोको नदी

संदर्भ

बाहरी कड़ियाँ

 बीसी हाइड्रो
 जल संसाधन और अंतर्राष्ट्रीय कानून पर ग्रंथ सूची पीस पैलेस लाइब्रेरी

श्रेणी:नदी
श्रेणी:कोलम्बिया की नदियाँ
श्रेणी:कनाडा